CELEX: 62018TN0702
Language: lt
Date: 2018-11-26 00:00:00
Title: Byla T-702/18: 2018 m. lapkričio 26 d. pareikštas ieškinys byloje Durand ir kt. / Parlamentas

18.2.2019   
            
            
               LT
            
            
               Europos Sąjungos oficialusis leidinys
            
            
               C 65/40
            
         
      2018 m. lapkričio 26 d. pareikštas ieškinys byloje Durand ir kt. / Parlamentas
      
      (Byla T-702/18)
      (2019/C 65/51)
      Proceso kalba: anglų
      
         Šalys
      
      
         Ieškovai: Pascal Durand (Paryžius, Prancūzija) ir kiti septyni ieškovai, atstovaujami advokatų O. Brouwer ir E. Raedts
      
         Atsakovas: Europos Parlamentas
      
         Reikalavimai
      
      Ieškovai Bendrojo Teismo prašo:
      
                  —
               
               
                  pripažinti, kad Parlamentas neįvykdė įsipareigojimų pagal Sutarties dėl Europos Sąjungos veikimo 226 straipsnio 1 dalį ir Europos Parlamento darbo tvarkos taisyklių 198 straipsnio 4 dalį, nes Pirmininkų sueiga Europos Parlamento plenariniame posėdyje nepateikė pasiūlymo sudaryti Tyrimo komitetą,
               
            
                  —
               
               
                  nepatenkinus pirmojo reikalavimo, jeigu Bendrasis Teismas nuspręstų, kad 2018 m. rugsėjo 21 d. Parlamento pirmininko rašte aiškiai pateikta galutinė pozicija, kuria nutraukiamas neveikimas, panaikinti 2018 m. rugsėjo 21 d. rašte išdėstytą sprendimą, kuriuo atsisakyta Europos Parlamento plenariniame posėdyje pateikti pasiūlymą sudaryti Tyrimo komitetą,
               
            
                  —
               
               
                  priteisti iš Parlamento bylinėjimosi išlaidas, įskaitant galimų įstojusių į bylą šalių išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai teigia, kad pagal Europos Parlamento darbo tvarkos taisyklių 198 straipsnio 4 dalį ir Sutarties dėl Europos Sąjungos veikimo 226 straipsnį Parlamento Pirmininkų sueiga turėjo parengti ir Europos Parlamento plenariniame posėdyje pateikti pasiūlymą sudaryti Tyrimo komitetą dėl gyvūnų gerovės juos vežant, kaip to prašė 223 Europos Parlamento nariai. Sprendimas, kuriuo atsisakoma tai padaryti, pažeistų tuos pačius straipsnius.